《漫成》
宋代·李洪

能安寂寞兴何长，自觉无机称坐忘。
一溉成功心尚在，五禽为戏学无方。
病来乍怯衣裳裌，秋至新尝橘柚香。
欲识道人真静处，南华一卷是医王。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。